CELEX: 62022TN0220
Language: fi
Date: 2022-04-25 00:00:00
Title: Asia T-220/22: Kanne 25.4.2022 – CiviBank v. EKP

20.6.2022   
            
            
               FI
            
            
               Euroopan unionin virallinen lehti
            
            
               C 237/65
            
         
      Kanne 25.4.2022 – CiviBank v. EKP
      (Asia T-220/22)
      (2022/C 237/85)
      Oikeudenkäyntikieli: italia
      
         Asianosaiset
      
      
         Kantaja: Banca di Cividale SpA – Società Benefit (CiviBank) (Cividale del Friuli, Italia) (edustajat: asianajajat M. Merola, A. Cassano ja A. Cogoni)
      
         Vastaaja: Euroopan keskuspankki
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan SEUT 263 artiklan 4 kohdan nojalla sellaisen 23.3.2022 tehdyn Euroopan keskuspankin (EKP) päätöksen (ECB-SSM-2022-IT-7 (QLF-2021-0155)) (joka sisältyy yhteen ainoaan toimeen tai useaan toimeen), jolla EKP on myöntänyt Banca Sparkasselle ja Fondazione Sparkasselle luvan (i) hankkia ja säilyttää yli 10 prosentin suuruisen määräosuuden CiviBankista ja sen äänioikeuksista, (ii) ylittää edellä mainittu raja-arvo ja hankkia määräysvalta CiviBankissa sellaisten vapaaehtoisten ja kattavien julkisten ostotarjousten jälkeen ja niiden seurauksena, joista ilmoitettiin 9.12.2021 markkinoille 15.10.2013 annetun neuvoston asetuksen (EU) N:o 1024/2013 (1) 4 ja 6 artiklan, pankkitoimintalain (testo unico bancario) 19 §:n, 22 §:n, 53 §:n ja 67 §:n sekä näihin liittyvien täytäntöönpanosäännösten nojalla, ja
               
            
                  —
               
               
                  velvoittamaan vastaajan korvaamaan kantajalle tässä oikeusasteessa aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu direktiivin 2013/36/EU 23 artiklan virheelliseen soveltamiseen, asetuksen N:o 468/2014 86 artiklan ja SEUT 49 artiklan rikkomiseen ja syrjintäkieltoa koskevan unionin yleisen oikeusperiaatteen loukkaamiseen arvioitaessa ostajan soveltuvuutta.
               
            
                  2)
               
               
                  Toinen kanneperuste, joka perustuu riidanalaisen päätöksen puutteellisiin perusteluihin ja siis SEUT 296 artiklan rikkomiseen, Euroopan perusoikeuskirjan 41 artiklassa taattujen puolustautumisoikeuksien loukkaamiseen ja jäsenvaltioiden yhteisistä valtiosääntöperinteistä johtuvien vastaavien yleisten oikeusperiaatteiden loukkaamiseen.
               
            
         (1)  Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annettu neuvoston asetus (EU) N:o 1024/2013 (EUVL 2013, L 287, s. 63).